"SETSWANA PUO YA GAE R-3 • Buisa ditaelo mo phaposing • Buisa maboko a a farologaneng mo setlhogong le go buisana ka ga ona • Araba dipotso tsa maemo a a kwa godimo pele, ka nako le morago ga puiso ya setlhangwa sa kopanelo (sk. o nagana gore go tla diragala eng, ke eng o rialo) gore a setlhangwa se maleba le go neela dikarabo • Lemoga matshwao a ditsejwana go bontsha puosebui mo mokwalong wa kgang • Lemoga manalana mo tlogelong o bontsha thui le khutshwafatso, jaaka, ‘fatshe boemong jwa lefatshe Puisokaelo ka ditlhopha Morutabana o dira ka ditlhopha tse pedi letsatsi le letsatsi, o nna metsotso e le 15 le setlhopha sengwe le sengwe. Setlhopha sengwe le sengwe se dira le morutabana gabedi ka beke. Morutabana o dira le ditlhopha tsa barutwana tse di nang le bokgoni jo bo tshwanang, a nyalanya barutwana le ditlhangwa mo legatong la go ba ruta (a dirise ditlhangwa tse di bonolo go na le tse di dirisitsweng mo puisokopanelong ka temogo ya mafoko a a nepagetseng a a fetang 95% fa a buisa setlhangwa) Tlhatlhamano ya thulaganyo ya puiso e tla dirisiwa thata.) • Buisa ka setu le kwa godimo go tswa mo bukeng ya gago mo puisokaelo ka ditlhopha le morutabana, ke gore, setlhopha sotlhe se buisa kgang e le nngwe mo kgatong ya puisokaelo le setlhopha. • Dirisa medumopuo, mo bokaong jwa dikgono tsa temogo ya popego ya mafoko fa ba buisa ka setu le kwa godimo. • Dirisa ditogamaano tsa go itshiamisa fa o buisa: go buisa gape, go kgaotsa le go ikatisa go bua lefoko pele ga ba le buela kwa godimo • Bontsha go tlhaloganya matshwao puiso (khutlo, letshwao la potso, letshwao la tsiboso, letshwao la ditsejwana) fa o buisetsa kwa godimo. Puiso ka Bobedi kgotsa ka nosi Itsise puiso ka bobedi/ka nosi. Tlhopha ditlhangwa tse di itsiweng kgotsa tse di mo maemong a puiso a morutwana ka nosi (a dirise ditlhangwa tse di bonolo go na le tse di dirisitsweng mo puisokopanelong ka temogo ya mafoko a a nepagetseng a a fetang 95% fa a buisa setlhangwa) • Buisa ka bowena • Tshameka motshameko wa puiso le go feleletsa malepa a mafoko go tlaleletsa puiso le bokgoni jwa tlotlofoko. TLHATLHOBO Ditshitsinyo tsa ditirwana tsa Tlhatlhobo e e tlhomameng: Medumopuo: (Tiro ya molomo kgotsa tiragatso) • Lemoga gore medumo mengwe e ka emelwa ke tlhopho ya mepeleto e e farologaneng, sekao: podi le pula • Lemoga le go dirisa mafoko a a rumang mmogo sk. noka, roka, leka • Bopa mafoko a a nang le ditumammogo le ditumanosi tsa ditlhaka tse di pataganeng di le 3, 4, 5 le go feta sk. tau, mosi,moagi jj. Tirwana 1 ya Tlhatlhobo e e tlhomameng: Medumopuo (Tiro ya molomo kgotsa tiragatso/go kwala) • Supa kamano ya modumo wa tlhaka le leina la tlhaka mo ditlhakengnngwe • Lemoga ditumammogo tse di pataganeng tse di dumisiwang mmogo (tl, th, kg, ng) mo tshimologong le mo bofelong jwa mafoko (tha-ga, se-kgwe-ng) • Lemoga ditumanosi tse di pataganeng tse di dumisiwang mmogo tse di rutilweng mo Mophato 2 (sk. oa, ea, ee, ei) • Lemoga ditlhaka tse di sa utlwaleng/dumisiweng mo mafokong ke gore: u wa bobedi mo go thuu; o wa bobedi mo go Pooe, jj Ditshitsinyo tsa ditirwana tsa Tlhatlhobo e e sa tlhomamang: Puiso (Tiro ya molomo kgotsa tiragatso) Puisokopanelo • Buisang ditlhangwa tse di godisitsweng tse di jaaka maboko, dibuka tse dikgolo, diphousetara le ditlhangwa tsa seileketeroniki le morutabana • Buisa ditaelo mo phaposing Puisokaelo ka ditlhopha • Buisetsa kwa godimo le ka setu go tswa mo bukeng ya gago mo puisokaelong ka ditlhopha le morutabana, ke gore, ditlhopha tsotlhe di buisa setlhangwa se se tshwanang go ya ka maemo a puiso le go rutiwa ga setlhopha. • Itekole fa o buisa, o lemoge le go tlhaloganya mafoko 106 PEGELO YA PHOLISI YA KHARIKHULAMO LE TLHATLHOBO"